11. novembris

11. novembris ir gada 315. diena pēc Gregora kalendāra (316. garajā gadā). Līdz gada beigām ir atlikušas 50 dienas.

Vārda dienas 
Nellija, Ojārs, Rainers

Notikumi 
 1889. gads — Vašingtona uzņemta ASV kā 42. štats.
 1918. gads:
 Pirmā pasaules kara beigas: Vācija noslēdza pamieru ar Sabiedrotajiem netālu no Parīzes;
 Juzefs Pilsudskis iecelts par Polijas pagaidu Valsts priekšnieku; Polija ieguva neatkarību.
 1919. gads — Bermontiāde: Latvijas armija pabeidza Pārdaugavas atbrīvošanu no Rietumkrievijas Brīvprātīgo armijas (par godu šim notikumam tiek svinēta Lāčplēša diena).
 1924. gads — Grieķijā proklamēta republika.
 1965. gads — Rodēzija (tagad Zimbabve) deklarēja neatkarību no Apvienotās Karalistes.
 1975. gads — Angola ieguva neatkarību no Portugāles, izraisot pilsoņu karu.
 1977. gads — pieņemts pašreizējais Lībijas karogs.
 1980. gads — Antigva un Barbuda pievienojās ANO.
 1988. gads — Palestīna deklarēja neatkarību no Izraēlas.
 1992. gads — Anglijas Baznīca atļāva sievietēm kļūt par mācītājām.
 2000. gads — funikulera tunelī Karpunā, Austrijā, notika ugunsgrēks, kurā gāja bojā 155 atpūtnieki.
 2020. gads — Ķīnas Tautas pārstāvju sapulce pieņēma rezolūciju, kas ļauj Honkongas parlamenta deputātiem atņemt mandātu; tūlīt četriem opozīcijas demokrātiskā bloka deputātiem tika atņemti mandāti; nākamajā dienā protestējot pret to, 15 palikušie demokrātiskā bloka deputāti nolika savus mandātus.

Kultūrā 
 2007. gads — filmas "Rīgas sargi" pirmizrāde.
 2019. gads — filmas "Dvēseļu putenis" pirmizrāde.
 2022. gads — filmas "Janvāris" pirmizrāde.

Dzimuši 
 1050. gads — Heinrihs IV (Heinrich IV.), Svētās romas imperators (miris 1106. gadā)
 1155. gads — Alfonso VIII (Alfonso VIII), Kastīlijas karalis (miris 1214. gadā)
 1493. gads — Paracelzs (Paracelsus), šveiciešu ārsts (miris 1541. gadā)
 1699. gads — Natālija Lopuhina (Наталья Лопухина), Krievijas aristokrāte (mirusi 1763. gadā)
 1748. gads — Karloss IV (Carlos IV), Spānijas karalis (miris 1819. gadā)
 1821. gads (j.s., pēc v.s. ) — Fjodors Dostojevskis (Фёдор Достоевский), krievu rakstnieks (miris 1881. gadā)
 1852. gads — Francs Konrāds fon Hecendorfs (Franz Conrad von Hötzendorf), austriešu feldmaršals (miris 1925. gadā)
 1869. gads — Viktors Emanuels III (Vittorio Emanuele III), Itālijas karalis (miris 1947. gadā)
 1882. gads — Gustavs VI Ādolfs (Gustaf VI Adolf), Zviedrijas karalis (miris 1973. gadā)
 1885. gads — Džordžs Patons (George Patton), amerikāņu ģenerālis (miris 1945. gadā)
 1922. gads — Kurts Vonnegūts (Kurt Vonnegut), ASV rakstnieks (miris 2007. gadā)
 1930. gads — Arnolds Liniņš, latviešu aktieris un režisors (miris 1998. gadā)
 1938. gads — Antss Antsons (Ants Antson), igauņu ātrslidotājs (miris 2015. gadā)
 1942. gads — Jevgēņija Ļisicina (Евгения Лисицына), Latvijas krievu ērģelniece
 1945. gads — Danjels Ortega (Daniel Ortega), Nikaragvas prezidents
 1955. gads — Džigme Singje Vangčuks (Jigme Singye Wangchuck), Butānas karalis
 1962. gads:
 Demija Mora (Demi Moore), amerikāņu aktrise, producente, modele un dziesmu autore
 Māris Poikāns, latviešu bobslejists
 1974. gads — Leonardo Di Kaprio (Leonardo DiCaprio,), ASV aktieris un producents
 1975. gads — Gregorijs Vaizmens (Gregory R. Wiseman), ASV kosmonauts
 1978. gads:
 Džastins Lavs (Justin Love), ASV basketbolists (miris 2020. gadā)
 Jevgēņijs Saproņenko, Latvijas vingrotājs
 1983. gads — Filips Lāms (Philipp Lahm), vācu futbolists
 1987. gads — Sandija Santa, latviešu dramaturģe un režisore
 1989. gads — Roberts Jekimovs, Latvijas hokejists
 1990. gads — Toms Dimulēns (Tom Dumoulin), Nīderlandes riteņbraucējs

Miruši 
 1285. gads — Pedro III (Pedro III) — Aragonas un Sicīlijas karalis (dzimis 1239. gadā)
 1677. gads — Barbara Stroci (Barbara Strozzi), itāļu mūziķe (dzimusi 1619. gadā)
 1855. gads — Sērens Kirkegors (Søren Aabye Kierkegaard), dāņu filozofs un teologs (dzimis 1813. gadā)
 1861. gads — Pedru V (Pedro V), Portugāles karalis (dzimis 1837. gadā)
 1884. gads — Alfrēds Brēms (Alfred Brehm), vācu zoologs (dzimis 1829. gadā)
 1920. gads — Dirks Būsts Gipss (Dirk Boest Gips), nīderlandiešu sporta šāvējs, olimpiskās bronzas medaļas ieguvējs (dzimis 1864. gadā)
 1921. gads — Leons Moro (Léon Moreaux), franču sporta šāvējs, vairāku olimpisko medaļu ieguvējs (dzimis 1852. gadā)
 1973. gads — Arturi Ilmari Virtanens (Artturi Ilmari Virtanen), somu ķīmiķis (dzimis 1895. gadā)
 2004. gads — Jāsirs Arafāts (Yasser Arafat), Palestīnas prezidents (dzimis 1929. gadā)
 2020. gads — Vladimirs Kaupužs, latviešu kultūras darbinieks (dzimis 1925. gadā)
 2021. gads:
 Frederiks Vilems de Klerks (Frederik Willem de Klerk), Dienvidāfrikas politiķis (dzimis 1936. gadā)
 Jānis Maizītis, Latvijas prokurors un jurists (dzimis 1961. gadā)

Svētku un piemiņas dienas 
 Lāčplēša diena (Latvija)
 Neatkarības diena (Angola)
 Neatkarības diena (Polija)

Novembris